text: Køen over Lillebæltsbroen er opløst
  28 september 2018 kl. 19.33
  Der er ikke længere kø på Den Nye Lillebæltsbro, og trafikken kører nu regelmæssigt igen.
  Vejdirektoratet meddeler nu, at der igen er normal rejsetid på Den Nye Lillebæltsbro.
  Der er nu normal rejsetid på Øresundsbroen og Lillebæltsbroen, mens køerne ved Storebæltsbroen fortsat er under afvikling. #dktrafikinfo https://t.co/8zZo4eXpSY
  Den landsdækkende politiaktion havde ellers skabt trafikale problemer tidligere på aftenen.
  Politiet slusede bilerne igennem én efter én ved Den Nye Lillebæltsbro på strækningen mod Jylland.
  Du kan følge med i trafikken her.
  
  Politiaktionen kort fortalt
  Både Storebæltsbroen og Øresundsbroen blev lukket, og tog- og færgetrafik til og fra Sjælland blev indstillet, da politiet omkring klokken 14.00 satte gang i en politiaktion. De ville fange en sort svensk indregistreret Volvo V90 med registreringsnummer ZBP 546, hvor der angiveligt skulle sidde tre personer i, der sættes i forbindelse med alvorlig kriminalitet.
  Omkring klokken 17 gik alle politikredse i Danmark ind i aktionen.
  Broer, tog- og færgeafgange åbnede igen, og politiet efterlyste bilen, som de nu mener at have fundet. Det vides endnu ikke, hvilken kriminalitet de eftersøgte står bag.
  